Virallinen lehti nro C 056 , 06/03/1995 s. 0028



A4-0012/95 Päätöslauselma, joka koskee komission tiedonantoa Euroopan siviili-ilmailun kehittämisestä (VÄLIAIKAINEN KÄÄNNÖS - PROVISIONAL TRANSLATION) Euroopan parlamentti, - ottaen huomioon aikaisemmat päätöslauselmansa ja mietintönsä, jotka koskevat yhteistä liikennepolitiikkaa siviili-ilmailun alalla, - ottaen huomioon päätöslauselmansa 16. marraskuuta 1993 koskien lentoliikennesuhteita kolmansien maiden kanssa ((EYVL C 329, 16.12.1993, s. 72)), - ottaen huomioon komission asettaman «viisasten komitean» lentoliikennettä koskevan mietinnön «Expanding Horizons» tammikuulta 1994, - ottaen huomioon mainittua mietintöä koskevan päätöslauselmansa 9. maaliskuuta 1994 ((EYVL C 91, 28.3.1994, s. 51)), - ottaen huomioon lausuntonsa 22. huhtikuuta 1994 koskien muutettua ehdotusta neuvoston päätöstä varten, joka koskee neuvottelu- ja lupamenettelyä sopimuksille, jotka koskevat kaupallisia ilmailusuhteita jäsenvaltioiden ja kolmansien maiden välillä ((EYVL C 128, 9.9.1994, s. 512)), - ottaen huomioon komission tiedonannon Euroopan siviili-ilmailun kehittämisestä (KOM(94)0218), - ottaen huomioon neuvoston päätöslauselman tästä asiasta 24. lokakuuta 1994 ((EYVL C 309, 5.11.1994, s. 2)), - ottaen huomioon asiaa koskevat työjärjestyksen säännökset, - ottaen huomioon liikenne- ja matkailuvaliokunnan mietinnön ja talous- ja raha-asioita sekä teollisuuspolitiikkaa käsittelevän valiokunnan sekä tutkimusta ja teknologista kehittämistä ja energia-asioita käsittelevän valiokunnan lausunnot (A4-0012/95) A. ottaen huomioon siviili-ilmailusektorin tärkeyden Euroopan taloudelle, sen tärkeän merkityksen työllisyydelle ja sen roolin kansalaisten täydellisessä integroinnissa alueella, jossa ei ole rajoja, B. ottaen huomioon siviili-ilmailusektorin tärkeyden Euroopan yhteyksissä muuhun maailmaan, C. ottaen huomioon siviili-ilmailusektorin yhteydet muuhun taloudelliseen toimintaan kuten esimerkiksi yhteydet aeronauttisen teollisuuden, matkailun ja lentokenttien kanssa, D. ottaen huomioon lentoliikenteen tärkeän merkityksen taloudellisen ja sosiaalisen yhteenkuuluvuuden vahvistamisessa luomalla nopeita ja tehokkaita yhteyksiä eri alueiden välille ja erityisesti kulkuyhteyksiä syrjäisille ja saarialueille, siten pienentäen maantieteellisiä välimatkoja keskeisten ja syrjäisten alueiden välillä, E. ottaen huomioon lentoliikennesektorin olennaisen osan yleisön palvelussa, F. ottaen huomioon lentoliikennesektorin kohtaamat ongelmat erityisesti Persianlahden kriisin johdosta, joiden seurauksena lentoyhtiöt joutuivat kokemaan taloudellisia vastoinkäymisiä, jotka eivät johtuneet ainoastaan taantumasta, vaan myös rakenteellisista tekijöistä, G. ottaen huomioon nykyiset korkeiden käyttökustannusten ehdot, joiden mukaan lentoyhtiöt toimivat, H. ottaen huomioon, että huomattava osa mainituista käyttökustannuksista yhtä hyvin kuin lentoliikenteen infrastruktuurin käyttökuluistakaan ei välittömästi riipu lentoyhtiöiden hallintoelinten toiminnasta, vaan ne johtuvat ensisijaisesti siitä, että yhtenäinen lennonjohto- ja hallintojärjestelmä puuttuu, I. ottaen huomioon, että yhteisön siviili-ilmailupolitiikan on yritettävä saada aikaan oikea tasapaino erilaisten olemassa olevien hyötynäkökohtien välillä - lentoyhtiöiden, työntekijöiden ja käyttäjien - ja myös yhteisön kansallisten ja alueellisten etujen välillä, jotta varmistetaan sektorin kehittyminen tasapainoisesti ja sopusointuisesti, J. ottaen huomioon, että nykyinen yhteisön lainsäädäntö - niin sanottu kolmas ilmailun toimenpidepaketti lentoliikenteen liberalisoinniksi - sisältää sarjan turvatoimenpiteitä, jotka erityisolosuhteissa ja erikoistarpeet huomioon ottaen suovat jäsenvaltioille ja komissiolle osallistumismahdollisuuden, K. ottaen huomioon, että tässä lainsäädännössä on julkiselle palvelulle velvoituksia, jotka ovat tarpeen sopivien lentopalvelujen hoitamiseksi saari- ja syrjäalueille, L. ottaen huomioon jäsenmaiden välillä vallitsevat erot lentoliikenteeseen sovellettavassa vero-, rahatalous-, sosiaali- ja työlainsäädännössä, M. ottaen huomioon, että tämä tosiasiallinen jatkuva suurimittainen yhteisön markkinoiden pirstoutuminen tekee äärimmäisen vaikeaksi yhteisen strategian toteuttamisen eurooppalaisten lentoyhtiöiden tukemiseksi maailmanlaajuisessa kilpailussa, N. ottaen huomioon, että puutteellinen infrastruktuuri sekä ilmassa että maan pinnalla vakavalla tavalla vaarantaa yhteismarkkinoiden tavoitteet ja estää suuresti sektorin kehitystä, O. ottaen huomioon ilmakuljetusten ennustetun vuotuisen 5% - 6% kasvun seuraavien 10-15 vuoden kuluessa, P. ottaen huomioon, että lentoliikenteen kasvun seurauksena on myös maaliikenteen lisääntyminen, josta on vakavia seurauksia elämän laadulle ja ympäristölle monilla alueilla, jotka jo ovat (pahasti) kärsineet, 1. Toteaa Euroopan siviili-ilmailun kehittämistä koskevan tiedonannon ja kiirehtii tämän asiakirjan perusteella komissiota antamaan monivuotisen lainsäädännön puiteohjelman, joka sisältää ensisijaiset hyväksyttävät toimenpiteet ja aikataulun niiden toteuttamiseksi; puiteohjelma olisi toteutettava vuosittaisten ohjelmien avulla; 2. Vakuuttaa, että on tarpeen pyrkiä laatimaan ja toteuttamaan yhteisön politiikkaa lentoliikennesektorilla todellisten sisämarkkinoiden aikaansaamiseksi lentoyhtiöiden vapaan ja rehellisen kilpailun puitteissa, joka osaltaan edistää voimakasta, kilpailukykyistä ja tehokasta siviili- ilmailua Euroopassa; 3. On sitä mieltä, että sisämarkkinoiden täydelliseen tehokkuuteen ja kehitykseen suuntautuvan, yhteisiin ohjeisiin perustuvan infrastruktuuripolitiikan tulisi olla etusijalla yhteisön toiminnassa Euroopan siviili-ilmailusektorilla; 4. On sitä mieltä, että turvallisuuden säilyttämisen korkealla tasolla ja ympäristön huomioonottamisen tulee olla yhteisön toiminnan oleellisia tavoitteita siviili-ilmailusektorilla; valittaa verrattain heikkoa kiinnostusta tällä alueella komission ehdotuksia kohtaan ja vaatii, että nämä seikat otetaan huomioon komission jättämissä lakiehdotuksissa; 5. Valittaa, että yhteisön tähän asti noudattaman liberalisointipolitiikan yhteydessä ei ole toteutettu yhtään arviota sen taloudellisista ja yhteiskunnallisista vaikutuksista työllisyyteen ja työehtoihin tai kuluttajalle tarjottujen palvelujen laatuun; pyytää komissiota laatimaan selvityksen mainituista seikoista äärimmäisen kiireellisesti; 6. Vakuuttaa, että yhteensovitustoimenpiteissä, jotka tulisi tällä sektorilla hyväksyä, olisi tarkoituksenmukaisesti otettava huomioon panos-tuotos- analyysien kriteerit ja toimenpiteiden yhteiskunnalliset ja turvallisuutta koskevat seuraukset; TURVALLISUUS 7. Toistaa käsityksensä, että olisi perustettava yhteisön siviili- ilmailuviranomainen, jolla olisi valtuudet käsitellä lentoliikenteen turvallisuutta koskevia asioita, sisältäen lentokelpoisuustodistusten antamisen, lennonjohdon ja ammattikoulutuksen siviili-ilmailusektorilla, 8. Uskoo, että on tärkeätä lyhyen ajan sisällä tiukentaa harmonisointia koskevia sääntöjä, erityisesti lentokelpoisuustodistusten ja lentokoneiden ohjaamojen huolto- ja turvallisuusnormien kohdalla; ottaen huomioon, että tämä tehtävä pitäisi suorittaa yhteistyössä olemassaolevien kansainvälisten elinten kanssa; 9. Pyytää komissiota ottaen huomioon vähän aikaa sitten hyväksytyn neuvoston direktiivin (ETY) 94/56 21. marraskuuta 1994 ((EYVL L 319, 12.12.1994, s. 14)), jossa on säädetty perusperiaatteet siviili-ilmailun onnettomuuksien ja tapahtumien tutkimusten valvonnasta, jättämään ehdotukset, jotka koskevat - jokaiseen jäsenmaahan pakollisen vaaratilanteiden raportointijärjestelmän ja näitä kansallisia tietokantoja koordinoivan yhteisön järjestelmän perustamista; - vapaaehtoisen luottamuksellisen vaaratilanteiden raportointijärjestelmän perustamista; INFRASTRUKTUURIPOLITIIKKA 10. Toistaa jo edellisissä asiaa koskevissa päätöslauselmissaan esittämänsä näkemyksen, jonka mukaan yhteisön ilmatilan rationaaliseksi hallinnaksi lentoliikenteen turvallisuus, tehokkuus, taloudellisuus ja liikennemäärä huomioon ottaen, tarvitaan yhtenäinen lennonjohto ja hallintajärjestelmä, joka kattaa koko yhteisön ilmatilan, ja joka on yhteisön siviili-ilmailuviranomaisen valvonnassa; 11. Ottaa huomioon komission ehdotuksen yhteisön suuntaviivoista Euroopan laajuisen liikenneverkon kehittämisestä (KOM(94)0106) ja sen tärkeydestä lentokentille, erityisesti saarien lentokentille, ja tärkeiden lentokenttien suhteen ehdotukseen sisällytetyistä ensisijaisen tärkeistä toimenpiteistä; 12. Painottaa tarvetta tunnustaa ilmatilan muodostavan tärkeän osan Euroopan laajuisesta liikenneverkosta ja suhtautuu myönteisesti siihen, että tämä asia katsottiin ensisijaisen tärkeäksi valtioiden ja hallitusten päämiesten huippukokouksessa Essenissä; 13. Tunnustaa lyhyen ajan tarpeen jatkaa harmonisointi- ja integraatiotyötä tarkoituksena tehdä jäsenmaiden erilaiset lennonjohtojärjestelmät (ATC) yhteensopiviksi ja käyttää yhteisön keinoja ATC-keskusten ohjauksen koordinoimiseksi Euroopan unionin jäsenmaissa; 14. Painottaa, että komission tulee kiireellisesti antaa strategiasuunnitelma yhtenäisen järjestelmän aikaansaamiseksi, jossa kerralla saadaan selvitettyä esiintyvät poliittiset, oikeudelliset, institutionaaliset, tekniset ja tieteelliset ongelmat; 15. Suosittaa jäsenvaltioille 27. syyskuuta 1994 tehdyn Euroopan lennonjohtoa (ATC) koskevan päätöslauselman ((EYVL C 305, 31.10.1994, s. 24)) mukaisesti sekä myös Eurocontrolille, Euroopan siviili-ilmailun konferenssille (ECAC) ja Kansainväliselle siviili-ilmailujärjestölle (ICAO), että niiden tulisi määrätä lentoreitit uudelleen antaen etusija saarien lentoliikenteelle, jotta vältettäisiin sellaiset keskeytykset kuin viime kesänä tapahtui Aix-en-Provencen lennonjohtokeskuksessa; MARKKINOILLE PÄÄSY 16. Pyytää jäsenvaltioita ja kansallisia siviili-ilmailuviranomaisia kiirehtimään neuvoston 23. heinäkuuta 1992 tekemään asetukseen nro 2408/92 sisältyvien sääntöjen yhdenmukaista täytäntöönpanoa, jotka koskevat yhteisön lentokoneiden pääsyä yhteisön sisäisille lentoreiteille ((EYVL L 240, 24.8.1992, s. 8)); 17. Pyytää tässä yhteydessä, että mainitut viranomaiset saattavat voimaan markkinoille pääsyä ja liikennöintioikeuksia koskevat säännöt avoimesti ja ilman lentoyhtiöiden välistä syrjintää sallimalla useiden yhtiöiden liikennöidä samoilla reiteillä, viidenteen vapauteen kuuluvat liikennöintioikeudet ja kotimaan lentoliikenneoikeuksien vaiheittainen käyttöönotto sektorin kehityksen stimuloimiseksi ja palvelujen parantamiseksi käyttäjille; 18. Pyytää komissiota tutkimaan tarkasti jäsenmaiden markkinoille pääsyä koskevat päätökset varmistaakseen, ettei yhteisön lainsäädäntöön sisältyviä syrjintäkieltomääräyksiä rikota; 19. Vakuuttaa, että edellä olevaan perustuen komission tulisi tarpeen mukaan estää kansallisten lentoyhtiöiden erityiskohtelu ja taata avoin ja rehellinen kilpailu tällä sektorilla. LENTOKENTÄT 20. Pyytää komissiota antamaan ehdotukset, jotka takaavat lentokenttä- ja lennonjohtokulujen ja -maksujen täydellisen avoimuuden; pitää oleellisena, että epävakaan prosessin välttämiseksi, joka voi aiheuttaa lentokenttien investointikriisin, määritetään sopivimmat keinot liberalisointivaatimusten yhteensovittamiseksi, joiden tarkoituksena on lisätä kilpailua lentosektorilla, johon liittyy lentokenttien omistajien velvollisuus tarjota yleisölle tarvittavat palvelut; 21. Huomioi komission aikomuksen «tehdä aloite, jonka tarkoituksena on vapauttaa maanpäälliset palvelutoiminnat yhteisön lentokentillä» ja hyväksyy EY:n perustamissopimuksen 84 artiklan oikeudelliseksi perustaksi; 22. Uskoo lisäksi, että on otettava huomioon liberalisoinnin vaikutus työllisyyteen ja turvallisuuteen, ja että tässä yhteydessä on sovellettava yhdenmukaisia henkilöstön pätevyyttä koskevia vaatimuksia ja turvallisuusnormeja kaikille maanpäällisten palvelutoimintojen tuottajille; 23. Suosittaa, että komissio ja neuvosto ryhtyvät toimiin kannustaakseen lentokenttäviranomaisia standardisoimaan tilinpäätöstietonsa niin, että ne ovat vertailukelpoisia; 24. Pyytää, että odottamatta vuoden 1996 tammikuun 1. päivää komissio tarkastelisi yhteisön lentokentille myönnettävien lähtö- ja tuloaikojen jakamisen yleisiä sääntöjä koskevan asetuksen (ETY) nro 95/93 ((EYVL L 14, 22.1.1993, s. 1)) tosiasiallista soveltamista ja raportoisi Euroopan parlamentille mainittujen sääntöjen sopeuttamisesta yhteismarkkinoiden luomalla kapasiteetilla. 25. Pitää alueiden välisen reittiliikenteen kehitystä ja unionin syrjäisten ja saarialueiden sekä keskeisten alueiden välistä tehokasta ja kilpailukykyistä liikenneverkostoa erittäin tärkeänä unionin kaikkein vähiten kehittyneiden alueiden taloudellisessa ja yhteiskunnallisessa kehityksessä; 26. Pyytää jäsenvaltioita ja komissiota tässä tarkoituksessa hyväksymään tarpeelliset toimenpiteet reittien kehittämiseksi alueellisille lentokentille riittävän tiheiden vuorojen aikaansaamiseksi näillä reiteillä, ja tarpeen vaatiessa sallimaan yhteisön lainsäädännön mukaisesti väliaikaisten turvatoimenpiteiden hyväksymisen näille reiteille, sopimukset yhteistoiminnasta lentoyhtiöiden välillä mainittujen yhteyksien turvaamiseksi ja julkisten palveluvelvollisuuksien aikaansaamiseksi; 27. Pyytää komissiota teettämään mahdollisimman pian tutkimuksen vaaranalaisista yhteisön lentokentistä ja ryhtymään toimenpiteisiin vähimmäisturvallisuusnormien yhdenmukaistamiseksi; VALTION AVUSTUKSET 28. Ottaa huomioon «viisasten komitean» suositukset tällä alalla; yhtyy periaatteessa suosituksiin, että jokaiseen hakemukseen tulee liittyä globaalinen suunnitelma uudestaanorganisoinnista, josta riippumattomien asiantuntijoiden on suoritettava arviointi ja että kyseisen suunnitelman toteutusta on tarkasti valvottava; 29. Viitaten suosituksissa mainittuun yksityistämiseen kiinnittää huomiota perustamissopimuksen 222 artiklaan, jossa säädetään yhteisön puolueettomuusperiaatteesta, joka koskee omaisuuden omistusoikeusjärjestelmää ja viittaa myös tuomioistuimen oikeuskäytäntöön, jossa on vakiinnutettu julkisten ja yksityisten yritysten samanarvoisuusperiaate; 30. Pahoittelee sitä, että komission tiedonantoa, joka on hyväksytty 16. marraskuuta 1994 koskien perustamissopimuksen 92 ja 93 artiklan soveltamista jäsenmaiden myöntämään valtionapuun ilmailusektorilla, ei ole välitetty edelleen Euroopan parlamenttiin lausuntoa varten; 31. Uskoo, että paras keino taata avoin yhteisön osallistuminen ja saavuttaa tulevaisuuden yhteistä liikennepolitiikkaa koskevat tavoitteet, jotka on määritelty liikennettä koskevassa valkoisessa kirjassa, olisi hyväksyä perustussopimuksen 94 artiklaa noudattaen neuvoston asetus, jossa säädetään valtionavun ja yhteismarkkinoiden periaatteiden yhteensopivuuskriteereistä; 32. Pyytää komissiota kuulemaan Euroopan parlamenttia koskien sen tarkastettuja suuntaviivoja tällä sektorilla; 33. Varoittaa kätketyn valtionavun vaarasta, jonka erot kansallisten sosiaali- ja verolainsäädäntöjen välillä voivat aiheuttaa; 34. Uskoo, että lentoliikenteen kilpailukykyinen asema muihin liikennemuotoihin verrattuna johtuu siitä, että lentokoneiden polttoaineista ei makseta valmisteveroa. 35. Uskoo, että Euroopan unionin lentoliikenteen kansainvälistä kilpailuetua heikentävät tietyt kolmansien maiden käytännöt, joilla nämä maat antavat tämän alan yrityksilleen erityisiä helpotuksia; 36. Toistaa, että jäsenvaltioiden taloudellinen tuki lentoyhtiöiden uudelleenorganisoinnille voidaan hyväksyä ainoastaan, ellei se vääristä tai uhkaa vääristää kilpailua; ULKOSUHTEET 37. Tähdentää, että yhteisölle on tärkeää myöntää valtuudet koskien ulkosuhteita lentoliikennesektorilla ja on tässä yhteydessä eri mieltä neuvoston kanssa; uskoo, että jokainen komission aloite aloittaa neuvottelut kolmansien maiden siviili-ilmailua koskevista kysymyksistä yhteisön lainsäädännön alaisena, tulee perustua perustamissopimuksen 84 ja 228 artiklaan; muistuttaa Euroopan tuomioistuimen GATTia koskevan lausunnon 1/94 marraskuun 15. päivältä 1994, jossa perustamissopimuksen 113 artiklan soveltaminen lentokuljetusektorilla suljetaan pois; 38. On sitä mieltä, että vastuunanto komissiolle ulkopolitiikan alueella edellyttää komission, neuvoston ja parlamentin välistä ennakkosopimusta perussuuntaviivoista, joita tällä alalla on noudatettava; 39. Kehottaa komissiota antamaan ehdottoman etusijan luettelon laatimiselle, jossa Euroopan lentoliikenteen yleiset edut on eritelty sen suhteessa Amerikan Yhdysvaltoihin ja erityisesti kilpailusäännös- ten, tietokonevarausjärjestelmien, liikennöintioikeuksien ja aikataulujen suhteen; 40. Pyytää komissiota ryhtymään tarvittaviin oikeustoimiin siinä tapauksessa, että jokin jäsenmaa solmii kolmansien maiden kanssa sopimuksia, jotka vahingoittavat tai saattavat vahingoittaa Euroopan unionin ilmailupolitiikkaa tai taloudellisia etuja; 41. Pyytää komissiota ottamaan olemassa olevat poliittiset vaihtoehdot tarkasteltavaksi tarkoituksena peruuttaa syrjivät poliittiset lausekkeet, joita kahdenkeskisissä sopimuksissa esiintyy; 42. Pyytää, että komissio valtuutetaan olemassa olevien yhteistoimintasopimusten perusteella laatimaan neuvotteluohjeita tarkoituksena saada valmiiksi siviili-ilmailua koskevat sopimukset Yhdysvaltojen, Keski- ja Itä-Euroopan maiden, Sveitsin, Maltan, Kyproksen ja Turkin kanssa; 43. Pysyy mielipiteessään, että liikennöintioikeuksia koskevissa neuvotteluissa komission tulisi yrittää saada yhteisölle yhtäläiset oikeudet kolmansien maiden kotimaanlentoihin kuin kolmansien maiden lentoyhtiöillä on yhteisön alueella; 44. Pyytää jäsenmaita antamaan komissiolle tarpeelliset valtuudet yhteisön edustamiseen kansainvälisten siviili-ilmailujärjestöjen täysivaltaisena jäsenenä; YHTEISKUNNALLISET NÄKÖKOHDAT 45. Painottaa sitä, että on menetetty 10 000 työpaikkaa vuodesta 1990 ja että lentokuljetussektorin «säilyminen hengissä» ja uudelleenjärjestelyjä koskevat suunnitelmat voisivat johtaa yhä edelleen työpaikkojen menetyksiin lyhyellä tai keskipitkällä aikavälillä; 46. Valittaa, että sosiaaliset ongelmat, joita edellä olevista olosuhteista on syntynyt lentoliikennesektorin työntekijöille, on saanut komission puolelta vastaukseksi vain yleisiä periaateselvityksiä ilman, että konkreettisia toimintasuunnitelmia olisi ehdotettu; 47. On huolestunut lentohenkilökunnan terveydelle aiheutuvista mahdollisista haitoista, jotka johtuvat siitä, että he ovat taajaan alttiina paineongelmille, korkeille säteilytasoille ja erittäin korkeille CO2-kerääntymille pitkillä lennoilla, ja kehottaa komissiota aloittamaan ongelman tutkimukset ja tekemään käyttökelpoisia ehdotuksia mainittujen henkilöiden terveyden suojelemiseksi, jos tutkimukset vahvistavat riskien olemassaolon; 48. Pitää oleellisena sitä, että yhteisön olemassa olevia aloitteita ja rahastoja on käytettävä siviili-ilmailusektorin työntekijöiden uudelleensijoitukseen ja -koulutukseen; 49. Toteaa, että ainoaa olemassa olevaa direktiiviä, joka koskee siviili- ilmailun harjoittamisessa tarvittavien lupakirjojen vastavuoroista hyväksyntää ((Direktiivi 91/670/ETY (EYVL D 373, 31.12.1991, s. 219)), on toistuvasti rikottu; pyytää komissiota hyväksymään toimenpiteet, jotka katsotaan tarpeelliseksi, jotta direktiiviä noudatettaisiin; 50. Kehottaa komissiota tekemään mahdollisimman pian ehdotukset ammattipätevyyttä koskevista yleisistä vaatimuksista niin, että koulutus antaa pätevyyden ammatinharjoittamiseen kaikissa jäsenmaissa; 51. Viitaten ristiriitaiseen kysymykseen miehistön lentotunneista ja lepoajoista samoin kuin muun henkilökunnan työ- ja lepoajoista on sitä mieltä, että tällä alalla toteutettavan harmonisoinnin tulee perustua sosiaaliseen vuoropuheluun kaikkien osapuolten kesken ja turvallisuusvaatimukset tarkasti huomioon ottaen; 52. On sitä mieltä, että olisi hyödyllistä tehdä tutkimus mahdollisuuksista perustaa yhteisön luettelo lentoyhtiöistä, jotta voitaisiin ehkäistä ongelmia, jotka johtuvat «mukavuuslippujär- jestelmän» käytöstä; esittää komissiolle pyynnön toimittaa välittömästi yksityiskohtainen analyysi kolmansien maiden henkilöresurssien käytön mahdollisista seuraamuksista tällä sektorilla kiinnittäen erityistä huomiota sosiaalisiin seurauksiin ja turvallisuusnäkökohtiin. YMPÄRISTÖ 53. Suhtautuu myönteisesti komission ilmoitukseen tulevasta neuvotteluasiakirjojen julkaisusta, joissa arvioidaan tarvetta tiukentaa kaasumaisten päästöjen ja lentokoneiden aiheuttaman melusaasteen raja-arvoja; vaatii tässä yhteydessä kategorian II lentokoneiden mahdollisimman pikaista käytöstä poistoa; 54. Ehdottaa, että on käynnistettävä monenkeskisestä näkökulmasta koskien keinoja alentaa lentokoneiden kaasumaisia päästöjä erittäin herkässä korkeammassa ilmakehässä (yli 12 km), jotta ehkäistäisiin kasvihuoneilmiön pahenemista ja muiden lentokoneiden aiheuttamia vahinkoja maapallon ympäristölle; 55. Uskoo, että jatkuvasti kasvavan lentoliikenteen aiheuttamia vaikutuksia suhteessa yleisesti hyväksyttyyn kestävän kehityksen periaatteeseen olisi tarkasteltava lähitulevaisuudessa, erityisesti ottaen huomioon lentoliikenteen vähentämismahdollisuudet lyhyillä ja keskipitkillä välimatkoilla harjoittamalla tarkoituksenmukaista hintapolitiikkaa ja tarjoamalla korkealaatuisia julkisen liikenteen palveluja maan päällä (luotijunat, maanalaiset jne.); 56. Vaatii harmonisointia ja lainsäädännön vahvistamista, joka säätelee lentokoneiden aiheuttamaa melua lentokenttien läheisyydessä sijaitsevilla alueilla, mukaan lukien yölentoja ja sotilaslentoja koskevan lainsäädännön, jonka tarkoituksena on vähentää melun aiheuttamaa vahinkoa; 57. Pyytää komissiota esittämään tarmokkaasti eurooppalaisen näkökulman säädettäessä saaste- ja melunormeja toimivaltaisissa kansainvälisissä järjestöissä; LENTOLIIKENNE JA KULUTTAJA 58. Pahoittelee sitä seikkaa, että sekä «viisasten komitean» mietinnössä, että komission tiedonannossa tarve suojella lentomatkustajien etuja on jätetty täysin huomiotta; on sitä mieltä, että toissijaisuusperiaatteen mukaisesti yhteisen siviili-ilmailupolitiikan tavoitteiden tulee sisältää korkealaatuinen palvelu ja vähimmäisturvanormit, joita sovelletaan lentoliikenteen käyttäjiin; 59. Uskoo, että tulisi hyväksyä yhteiset säännöt korvauksista lento- onnettomuuksien uhreille ja kehottaa komissiota tutkimaan mahdollisuuksia laatia menettelykoodi matkatoimistoille tarkoituksena parentaa kuluttajille välitettävää tietoa; 60. Pyytää komissiota asettamaan arvonlisäveroasteen, joka mahdollistaa yhteisön sisäisen liikenteen kilpailukyvyn säilyttämisen; TUTKIMUS JA KEHITYS 61. Pyytää komissiota sisällyttämään ilmailun tutkimus- ja kehitystyön ensisijaisten asioiden joukkoon; 62. Kiirehtii komissiota tutkimuksen neljättä puiteohjelmaa toteuttaessaan edistämään yhteistyöverkkojen perustamista tekemällä yhteistyötä erityisohjelmissa, joilla koordinoidaan yhteisön jäsenvaltioiden kansainvälisten elinten ja teollisuuden ilmailua koskevia tutkimuksia; pyytää komissiota raportoimaan Euroopan parlamentille tämän koordinaation toimeenpanosta ja tuloksista; 63. Vaatii näitä verkkoja, kun on kyse turvallisuutta koskevasta tutkimuksesta, laajentumaan ottaen mukaan toimivaltaiset elimet Keski- ja Itä-Euroopan maissa ja entisen Neuvostoliiton valtioissa siten, että Euroopasta tulee yhteinen turvallisen ilmailun alue; 64. Pyytää puhemiestään välittämään tämän päätöksen neuvostolle, komissiolle, jäsenmaiden hallituksille, Euroopan siviili- ilmailukonferenssille, kansainväliselle siviili-ilmailujärjestölle, Eurocontrolille, talous- ja sosiaalikomitealle, Euroopan lentoyhtiöiden liitolle ja liikennetyöntekijäin liittojen komitealle.